Snežné delo

Snežné delo alebo snehové delo je stroj na umelú výrobu snehu a umelé zasnežovanie. Používajú sa viacmenej na to, aby lyžiarske zjazdovky boli použiteľné v období, keď je síce mráz, ale je nedostatok snehovej pokrývky. Funguje tak, že sa pomocou kompresora rozstrekuje vodná hmla do prúdu podchladeného vzduchu. Použitie snežných diel si vyžaduje náročnú infraštruktúru: dostatočný zdroj vody, nádrže na vodu s čerpadlami a vodovodom a elektrické napájanie. Problémom nočného zasnežovania môže byť hlučnosť. Pre svoju hmotnosť je delo obvykle umiestnené na stálom mieste alebo je premiestňované pomocou ratraku.

 História a využitie 
Prvé pokusy vyrábať umelý sneh sa konali v Kanade v 40. rokoch 20. storočia Snežné delo si ako prví patentovali Američania Art Hunt, Dave Richey a Wayne Pierce v roku 1950,US patent 2676471, W. M. Pierce, Jr., "Method for Making and Distributing Snow", vydaný 1950-12-14 a k masovému používaniu boli snežné delá pripravené na Zimné olympijské hry v Squaw Valley v roku 1960. Začiatkom 60-tych rokov sa začali používať a v niektorých zimných strediskách v Západnej Európe.

Snežné delá vyrába niekoľko výrobcov. Lídrom na trhu je skupina TechnoalpinProdukty firmy Technoalpin (do ktorej patrí od roku 2012 aj mYNeige, predtým Johnson Controls Neige a York Neige), dvojkou je spoločnosť DemacLenko (patriaca od roku 2011 pod skupinu Leitner)Lenko, história firmy. Tretím významným hráčom je Sufag (predtým tiež Snowstar,  ARECOProdukty – ARECO SnowSystems ,Areco AB a Gemini), súčasť skupiny MND. Medzi ďalšie značky môžeme zaradiť SupersnowProdukty firmy Supersnow či SMI SnowmakersSMI Snowmakers. Najnovší druh snežného dela je snežné delo tyčové, vzniklo až v 21. storočí.

 Referencie 

 Pozri aj 
 Umelý sneh
 Snehový hasiaci prístroj
 Vodné delo

 Iné projekty 

 Externé odkazy 
 Telnice, 1965: první sněžné dělo komunistické Evropy, Cestování.idnes.cz, 16. 10. 2007, redakční článek (jako autoři uvedeny idnes a MF Dnes)

Kategória:Stroje
Kategória:Lyžovanie
Kategória:Lyžiarske strediská
Kategória:Sneh